ועדת הכספים, כנסת 23, פרוטוקול מספר 186, 2020-11-24 13:00

משה גפני: אני מחדש את הישיבה.

משה גפני: אנחנו עוברים לסעיף הבא בסדר-היום: הצעת חוק דחיית מועד תשלום מיסים בעת מצב מיוחד בעורף (תיקוני חקיקה).

משה גפני: בישיבה הקודמת אנחנו ביקשנו מהיועצת המשפטית להוסיף דחיית מועדים על נושאים שונים שעלו כאן לסדר-היום, ויכול להיות שלא הכול נמצא.

משה גפני: שגית, האם את יכולה להגיד לנו מה התווסף, או מה אתם הוספתם בהצעת החוק הזאת?

משה גפני: בבקשה.

שגית אפיק: הצעת החוק המקורית שלך, שנמצאת כרגע בשלב שבין טרומית לבין קריאה ראשונה, עסקה במצב של דחיית המועד לתשלום מס במצב מיוחד בעורף.

שגית אפיק: שמענו בישיבה הקודמת את משרד הביטחון, שהביע חששות ביחס להצעה הזאת, כדי שלא יהיו שיקולים כלכליים בקביעה על - -

משה גפני: די הופתענו מעמדת משרד הביטחון.

שגית אפיק: - - נכון.

שגית אפיק: על הכרזה של מצב מיוחד בעורף.

שגית אפיק: כיוון שההצעה הזאת נמצאת בין קריאה טרומית לקריאה ראשונה, הוועדה ביקשה אולי לנסות ולהכניס אליה תיקונים שונים, כיוון שאין נושא חדש בשלב הזה.

שגית אפיק: היא ביקשה להכניס תיקונים שונים שהוועדה, ביחד עם רשות המיסים וביחד עם הממשלה, הגיעה למסקנה שיש בעיות ביחס למענקי הסיוע ולחקיקה שנחקקה.

שגית אפיק: מה שכוללת ההצעה הזאת – אתם יכולים לראות מעמוד 2 – זה את התיקונים שדובר עליהם.

שגית אפיק: החל מסעיף 3 אלו תיקונים חדשים שהוועדה מבקשת להכניס.

שגית אפיק: סעיף 3 מתייחס לנושא של מס רכישה ומס שבח.

שגית אפיק: גיא, דובר על זה בישיבות הקודמת, על הארכת התקופות, או האחדה, או הקדמת הוראת השעה, או כל מודל אחר שאתם תהיו מוכנים אליו כדי לפתור את הבעיה שקיימת ביחס לתשלום מס רכישה בשכלול.

שגית אפיק: אתה רוצה להתייחס?

משה גפני: מה שאנחנו חשבנו אז, כשהיו ימים רגילים – אי אפשר בתקופת הקורונה להגיד לבן אדם יש לך עוד דירה ואת הדירה הזאת אתה מחזיק להשקעה, ולכן אתה צריך לשלם מס רכישה.

משה גפני: זה לא נכון.

משה גפני: היום יש בעיות קשות עם העניין הזה.

משה גפני: נדמה לי שראיתי איזו הסכמה מצדכם שאתם מסכימים למה שהציע מיקי לוי, למשל, אבל אתם יכולים להציע גם הצעה שלכם.

משה גפני: להאריך את המועד של פטור ממס רכישה, הוא לא מצליח למכור את הדירה.

משה גפני: דיברנו על האחדה של מס שבח עם מס רכישה.

משה גפני: אם יש לכם הצעה אחרת, נדבר על הצעה אחרת, אבל לדחות את המועד.

משה גפני: אני חושב שזו הצעה נכונה.

מיקי לוי: שלום יעל, שלום גיא.

מיקי לוי: זה בסך הכול חמישה חודשים, מה אתם עושים בעניין?

אופיר כץ: זו פעם ראשונה שיש דחייה?

שגית אפיק: הוועדה עשתה תיקון - - -

אופיר כץ: שמרץ-אוקטובר יצא מהחישוב?

קריאה: כן.

מיקי לוי: מה שהיועצת המשפטית הכניסה, לבקשתי, לבקשת יושב-הראש, זה בסך הכול שישה חודשים הקדמה.

מיקי לוי: הרי במאי – פחות מחמישה חודשים, כי ב-1 במאי זה צריך להיכנס אוטומטית.

מיקי לוי: תיזכרו בדיון שקיימנו לפני חמש שנים, היו פה חילופי מהלומות.

גיא גולדמן: בהצעה מופיע גם להקדים את פקיעת הוראת השעה באופן מידי.

שגית אפיק: נכון, כי זה המודל שדיברנו עליו בפעם הקודמת.

שגית אפיק: בעיניי, משפטית זה נכון יותר להקדים את פקיעת הוראת השעה.

שגית אפיק: כמו שנאמר כאן, כל מודל שאתם יכולים - - -

מיקי לוי: תגידו מה שאתם רוצים, רק שזה יתקיים.

מיקי לוי: מה אכפת לי?

שגית אפיק: בדיוק.

שגית אפיק: שאתם יודעים ליישם והוא נכון בעיניכם.

יעל לינדנברג: אני אשמח להתייחס.

יעל לינדנברג: יעל לינדנברג, אגף תקציבים, רכזת שיכון.

יעל לינדנברג: אני רוצה להתייחס לנתונים המקצועיים לפני שמדברים על מודלים.

יעל לינדנברג: נכון שכשעשו את ההארכה הקודמת היינו במצב של יותר חוסר ודאות מבחינת ענף הנדל"ן.

יעל לינדנברג: לא ידענו מה יקרה למחירים, אנשים היו בחששות.

יעל לינדנברג: עכשיו, מניתוח של החודשים האחרונים, לא רק שאנחנו רואים חזרה למצב הרגיל, אנחנו רואים ממש התאוששות משמעותית.

יעל לינדנברג: אם לוקחים את הנתונים של אוגוסט, של ספטמבר – אלה החודשים הכי חזקים שהיו.

יעל לינדנברג: אם אני משווה את אוגוסט לאוגוסט של 20 השנים האחרונות, כנ"ל ספטמבר, יש עליות מאוד מאוד משמעותיות בהיקף העסקאות.

שגית אפיק: אולי זה בגלל התיקון שעשיתם למשקיעים.

יעל לינדנברג: יכול להיות סיבות כאלה ואחרות, יש גידול בהיקף העסקאות.

יעל לינדנברג: רואים גידול דרמטי גם באוגוסט, גם בספטמבר, זה הנתון האחרון שיש לנו.

יעל לינדנברג: גידול דרמטי, כלומר, יש עלייה בהיקף העסקאות.

יעל לינדנברג: התחלות בנייה – אני שמה בצד, אבל אם אני לוקחת פרופר עסקאות, רואים עלייה.

יעל לינדנברג: עוד נתון שאנחנו צריכים להתייחס אליו - - -

משה גפני: לכן אגף התקציבים מתנגד לתיקון הזה.

יעל לינדנברג: רגע, אני רוצה לפרט כדי שתבינו את המצב של השוק היום לפני - - -

שגית אפיק: אבל התיקון הזה לא מתייחס - - -

מיקי לוי: אני רוצה להגיד משהו על המצב של השוק.

מיקי לוי: אם סיימת, יעל, אני רוצה להגיד כמה מילים.

יעל לינדנברג: לא, לא, אני אוסיף רק עוד דגש אחד.

יעל לינדנברג: היקף העסקאות הוא גדול בעיקר בעסקאות של יד שנייה.

יעל לינדנברג: אנחנו רואים דווקא לא בתחום התחלות בנייה, של בנייה חדשה, אלא בעסקאות יד שנייה, גידול מאוד מאוד דרמטי.

משה גפני: הם אמרו את זה גם בפעם הקודמת.

משה גפני: אמרו את זה גם בפעם הקודמת.

יעל לינדנברג: גם בניתוח שנעשה אצלנו בכלכלן הראשי, שסיווגו מי האוכלוסייה שמוגדרת כמשפרי דיור, רואים שזו אוכלוסייה בעלת ההכנסות הגבוהות יותר שפחות נפגעו במשבר הקורונה.

יעל לינדנברג: כלומר, אם אנחנו מסתכלים על העולם של הקורונה והצורך האקוטי בשלב זה לעשות צעד כזה או אחר, אנחנו רואים שמבחינת הנתונים, מה שהנתונים מספרים לנו - - -

משה גפני: אמרת את זה.

משה גפני: אמרתם את זה גם בפעם הקודמת.

משה גפני: גם כשהכול היה בשפל אמרתם שיש גאות.

יעל לינדנברג: אני רוצה להצביע על משהו אחד, העולם הזה - - -

משה גפני: הבנתי.

משה גפני: אנחנו לא חיים במשרדים שלכם.

משה גפני: אנחנו חיים עם האנשים.

משה גפני: אנחנו רואים איך אנשים שוברים את הראש כדי לנסות למכור דירה ולא מצליחים.

מיקי לוי: יש קושי במכירה.

יעל לינדנברג: אני רוצה להתייחס לסוגית - - -

משה גפני: את מדברת על השקעות?

ינון אזולאי: את יודעת שהיה עוד סגר?

ינון אזולאי: תסתכלו על כל התמונה, אל תסתכלו על דבר אחד.

מיקי לוי: שאלוהים יעזור לנו שלא יהיה סגר שלישי.

יעל לינדנברג: אני רוצה להתחבר לאוכלוסיית האנשים.

יעל לינדנברג: בעולם שבו אנחנו מדברים, שיש אוכלוסייה שמחזיקה במקביל בשתי דירות, זה פוגע בדיוק באוכלוסייה של רוכשי דירה ראשונה שמעוניינים להיכנס לשוק הזה, אבל עצם הדבר שיש אוכלוסייה אחרת שמחזיקה בשתי דירות, מונעת מהם.

יעל לינדנברג: אנחנו יוצרים פה עיוות מלאכותי של הקטנת היצע.

שגית אפיק: אבל הם לא מחזיקים בשתי דירות, הם רוצים להחליף, זאת המטרה של הסעיף הזה.

מיקי לוי: הם לא יכולים למכור.

שגית אפיק: יש הבדל בין דירה שנייה ואילך, שלגביהם הכנסתם תיקון ועשיתם הקלה במס הרכישה, ושיפרתם כנראה כתוצאה מזה את מצב השוק, כמו שאת מספרת, ויופי, אבל אלה שמשחלפים הם במצב יותר גרוע, לכאורה, כלכלית מאלה שמשפרים וקונים דירה שנייה-שלישית ואילך.

יעל לינדנברג: משפרים – את מדברת על אותם משחלפים שבסוף את באמת - - -

משה גפני: יש לי הרגשה שאתם דואגים לעשירים ולא דואגים לעניים.

משה גפני: זו ההרגשה שלי.

משה גפני: עשיתם הטבות למשקיעים.

משה גפני: עשיתם הטבות לכל דבר.

ינון אזולאי: אתמול את הקבלנים הבאתם לפה.

משה גפני: אני ביקשתי הטבות לאלה שקונים דירה.

משה גפני: אתם לא נתתם.

משה גפני: אתם חוזרים על זה כל הזמן, אנחנו יודעים את המצב.

משה גפני: אנחנו מבקשים בסך הכול חמישה חודשים.

משה גפני: אנחנו מבקשים את ההטבה הזאת, שהמציאות היא שאנשים מתקשים במכירת דירה.

משה גפני: הם לא משקיעים, הם אנשים פשוטים שיש להם דירה, הם רצו להחליף.

משה גפני: אנחנו החלטנו אז כאן בחקיקה שאנחנו נותנים פרק זמן שהם יוכלו למכור את הדירה.

משה גפני: אנחנו אומרים שפרק הזמן הזה הוא לא מספיק בתקופת הקורונה, צריך קצת להגדיל אותו, להתאים אותו למס שבח ולכל מה שנלווה.

משה גפני: אתם מתנגדים לזה, בסדר, נצביע בניגוד לדעתכם.

משה גפני: אין בעיה, אני אגייס 50 חברי כנסת.

יעל לינדנברג: כבוד היושב-ראש, אני כן אגיד - -

משה גפני: אמרת.

יעל לינדנברג: - - - על האנשים - - -

משה גפני: אתם דואגים לעשירים, אתם לא דואגים לעניים.

יעל לינדנברג: אני חושבת שמדובר כאן באוכלוסייה - - -

משה גפני: אל תחשבי.

יעל לינדנברג: - - ובדיוק בגלל זה התייחסתי – למי שמוגדר כאותו משפר דיור, משחלף, כלומר, שנמצא בתקופה שהוא מחזיק שתי דירות, מצבו הכלכלי לא הורע בתקופת הקורונה, מצבו הכלכלי הרבה יותר חזק - -

משה גפני: לא זה מה שאמרנו.

יעל לינדנברג: - - ודווקא האוכלוסייה של זוגות צעירים, אוכלוסייה של מי שרוצה לקנות דירה ראשונה, נפגעת מהדבר הזה.

יעל לינדנברג: אם היינו משחררים להם יותר דירות, אולי המחירים היו יורדים - - -

שגית אפיק: זו הוראת שעה - - - אנחנו רק מקדימים אותה.

שגית אפיק: אמרנו להם כל מודל שהם יציעו, אנחנו מוכנים - - -

אופיר כץ: אי אפשר לעשות את זה בניסוח אחר, שיהיה לתקופת הקורונה עד יוני 2021?

אופיר כץ: תנסחו את זה איך שאתם רוצים, שזה יהיה עד יוני 2021.

יעל לינדנברג: אני אסביר - - -

משה גפני: לא, אל תסבירי.

ינון אזולאי: מה מבקשים, שתעשו אותו דבר?

ינון אזולאי: אותו דבר, זה מה שביקשו.

משה גפני: הדיון בעניין הזה הסתיים, אני מביא את זה להצבעה.

משה גפני: הסתיים.

משה גפני: לא רוצה לשמוע יותר.

משה גפני: מספיק, יש גבול לסיבולת שלי.

משה גפני: אני יושב פה ומאשר בקשות שלכם לאנשים שיש להם יכולות כלכליות גדולות, ואתם מבקשים הטבות.

משה גפני: אנחנו מאשרים.

משה גפני: בסדר.

משה גפני: תודה.

משה גפני: מה עוד יש להם?

אופיר כץ: לא להאריך את הוראת השעה, ולתת תקופה עד יוני 2021.

אופיר כץ: אם יש לכם ניסוח אחר, תביאו אותו.

אופיר כץ: זה מה שאנחנו רוצים, לתקופת הקורונה.

יעל לינדנברג: אני מדברת מההיבט המקצועי.

יעל לינדנברג: הצד של זה, שתכירו, שזה יוסדר דווקא לאותם זוגות צעירים שרוצים לקנות דירה ראשונה.

משה גפני: אנחנו רוצים לפגוע בהם.

משה גפני: אנחנו רוצים לפגוע בהם.

משה גפני: מה שיוצא בסוף מההסברים שלכם, שאנחנו רוצים לפגוע באנשים האלו, ואתם רוצים לעזור להם.

יעל לינדנברג: לא, ממש לא.

שגית אפיק: והפחתת מס הרכישה שביקשתם אתם לעשות לרוכשי דירה שנייה-שלישית-רביעית-חמישית-עשירית?

שגית אפיק: זה לא פגע ברוכשים של דירה ראשונה?

יעל לינדנברג: זה לא פגע כי זה לא השפיע על ההיצע.

יעל לינדנברג: אנחנו יוצרים פה עיוות רגולטורי, שבנקודת זמן מסוימת מקטין את ההיצע באופן מלאכותי.

משה גפני: שגית, אני מבקש להפסיק את הוויכוח הזה.

משה גפני: בעברית כנראה יש מספיק מילים שאפשר להגיד אותן בלי שום חשבון.

משה גפני: פה – זה לא בוועדה אחרת, פה – אנחנו מאשרים בקשות שלכם שעוזרות לאנשים שמצבם הכלכלי טוב.

משה גפני: אנחנו מבקשים בסך הכול הארכה של העניין.

משה גפני: אנחנו אישרנו פה את החוק הזה שביקשתם.

משה גפני: אנחנו נחשוב עשר פעמים במה שאנחנו מאשרים לכם.

משה גפני: אנחנו מתחננים כבר חודשים.

משה גפני: אנחנו מבקשים להאריך את המועד.

משה גפני: אנשים פונים אלינו, אנחנו מכירים את הציבור.

משה גפני: לי אין דירה שנייה שהלכתי למכור, לקנות, אני לא בעניין הזה בכלל, אני מדבר עם האנשים.

משה גפני: אנחנו הולכים לאשר את זה.

משה גפני: תגידו שאתם רוצים ניסוח אחר, מודל אחר – בסדר.

משה גפני: אל תסבירו לנו את מה שאתם מסבירים.

משה גפני: הרופא אמר לי שאסור לי להתעצבן, אז אל תסבירו.

משה גפני: הלאה, מה עוד?

משה גפני: הסעיף הבא.

שגית אפיק: הסעיף הבא, סעיף 5, עוסק בדחייה או תוספת זמן להגשת הבקשות למענק לעידוד תעסוקה, דבר שעלה פה לא אחת, ונראה לי שאתם כן מסכימים אליו.

שגית אפיק: נדמה לי שאפילו אמרתם באחת הישיבות לפרוטוקול שאתם מסכימים אליו.

משה גפני: אל תגידי בשמם שום דבר.

משה גפני: אני אגיד לך למה.

משה גפני: את לא מכירה את משרד האוצר.

משה גפני: האמת היא שגם אני כבר לא מכיר אותם.

משה גפני: הרי מה שקורה, הם אומרים פה – בהיגיון – כן, אנחנו נאשר.

משה גפני: הם חוזרים למשרד, ובמשרד, באגף התקציבים, אומרים להם: אל תסכימו.

משה גפני: אנחנו צריכים מגפני ומהוועדה משהו.

משה גפני: נמכור לו את זה מתי שאנחנו נגיע למה שאנחנו צריכים.

משה גפני: זו שפה אחרת, זו לא שפה שאת מכירה.

איציק דניאל: איציק דניאל, אגף התקציבים, משרד האוצר.

איציק דניאל: לשם שינוי, אנחנו כן מסכימים לתיקון.

איציק דניאל: אני רק אגיד - - -

משה גפני: כל מה שאמרתי הלך לאיבוד.

מיקי לוי: ימות משיח.

מיקי לוי: ימות משיח.

ינון אזולאי: איציק, איפה ההסתייגות שלך?

איציק דניאל: אני רק אחדד מה התיקון שאנחנו עושים.

איציק דניאל: אחת, אנחנו מאפשרים להגיש על כל המועדים וכל המסלולים עד סוף השנה, עד סוף דצמבר 2020.

איציק דניאל: זה תיקון אחד.

איציק דניאל: תיקון שני, כל הבקשות שהוגשו ונדחו בעקבות זה שהן לא הוגשו בזמן, אנחנו נכיר בהן ונאפשר להם לקבל את המענק עבור אותם מועדים.

שגית אפיק: כמה בקשות כאלה יש, שהוגשו שלא במועד?

איציק דניאל: כמה מאות בודדות.

איציק דניאל: אבל אנחנו כן מקבלים פניות, כמו שאנחנו יודעים שגם הוועדה קיבלה לגבי זה שמבקשים להאריך את מועד הבקשה.

איציק דניאל: נענינו לבקשה הזאת.

איציק דניאל: זה התיקון שאנחנו מסכימים לו כאן.

שגית אפיק: 7 זה גם העניין של שחלוף דירה, שדיברנו עליו.

שגית אפיק: סעיף 8 מתייחס להגדלת שיעור המקדמה - - -

משה גפני: מה זה סעיף 7?

שגית אפיק: זה גם על מס רכישה.

שגית אפיק: אלו המועדים שלא נספרו בגלל הקורונה, הארכנו את זה בזמנו - - -

משה גפני: לזה הם מסכימים?

שגית אפיק: זה יחד עם הקודם.

שגית אפיק: אני לא חושבת שהם מבחינים ביניהם.

שגית אפיק: פה אתה יכול לראות שזה עד יוני 2021, כמו שאתם מציעים.

משה גפני: כשאת חוזרת למשרד, תגידי אם לא יאשרו את מס רכישה, אני מרגיש בזה פגיעה אישית.

משה גפני: אני העברתי את החוק – היה פה ויכוח בין החברים.

משה גפני: אתם ביקשתם ממני.

משה גפני: אני העברתי את החוק.

משה גפני: העברתי על פי בקשה שלכם.

משה גפני: היה ויכוח בוועדה, וזה לא היה פשוט לעשות את זה.

משה גפני: עכשיו, בתקופה הקשה הזאת, אנחנו כולנו מבקשים את ההארכה, אז אתם מתחילים לתת לנו הסברים מלומדים, כאילו אנחנו נמצאים באוניברסיטת אוקספורד.

משה גפני: אנחנו נמצאים ברחוב.

משה גפני: אנחנו נמצאים עם האנשים.

משה גפני: אנחנו יודעים כמה האנשים מתקשים, אנשים פונים אלינו.

משה גפני: אני אראה לך ערימת מכתבים, אני אגיד לך טלפונים שאני מקבל.

משה גפני: באמת.

משה גפני: את לא יכולה לתאר לעצמך כמה זה חיוני.

משה גפני: אני מרגיש בזה פגיעה אישית, ואני אלמד מזה לקח, לא להיות טוב אתכם.

משה גפני: ללכת אתכם כמו שאתם יודעים ללכת אתנו.

משה גפני: תגידי את זה לאנשים שלך.

מיקי לוי: הם לא רוצים - - - 24 עכשיו?

מיקי לוי: בסדר.

מיקי לוי: ב-1 במאי שלא – בסדר.

משה גפני: לא, אין בסדר.

מיקי לוי: אני נפגע גם כן, כי אני הייתי מהמובילים של ההתנגדויות.

משה גפני: נכון.

משה גפני: נכון.

משה גפני: נכון.

משה גפני: אני דיברתי בשמך.

מיקי לוי: והסכמתי בסוף, אחרי ששכנעת אותי, ל-18 חודשים, שכעבור חמש שנים זה יהפוך ל-24.

מיקי לוי: שניהם יחד, כי זה יצר בלבול ברשות המיסים, נכון, גיא?

מיקי לוי: זה היה שנה, ההוא היה 18 חודש.

מיקי לוי: הסכמתי ששניהם יהיו 18 חודשים, שאחרי חמש שנים זה יהפוך ל-24.

מיקי לוי: זה מה שהסכמתי, תעיד היועצת המשפטית, יעיד היושב-ראש.

מיקי לוי: אתם לא רוצים עכשיו להקדים בחמישה חודשים, בסדר.

מיקי לוי: לא צריך.

מיקי לוי: ב-1 במאי שלא תעזו לבוא ולהגיד שאתם רוצים להשאיר את זה ב-18 חודש, כי צריך יהיה לבטל את מה שעשינו לפני חמש שנים.

מיקי לוי: בסדר.

משה גפני: אנחנו לא נסכים לדבר הזה בשום פנים.

משה גפני: אני אומר שאני רואה בזה גם פגיעה אישית.

משה גפני: אני גם דיברתי עם מיקי, ודיברתי עם חברים אחרים, אמרתי שנתקדם עם העניין.

משה גפני: יש היגיון בדבר הזה.

משה גפני: אם אתם לא הולכים אתנו בהיגיון, אלא הולכים אתנו בכוח, אין בעיה.

משה גפני: לא תהיה כדאית לכם ההתנגדות הזאת.

משה גפני: ואני אביא את זה להצבעה.

משה גפני: אני אגייס 50 חברי כנסת, בניגוד לעמדת הממשלה.

משה גפני: רוצים?

משה גפני: בסדר.

משה גפני: שגית, הלאה.

שגית אפיק: סעיף 8 זה תיקון למענק מס הכנסה שלילי.

שגית אפיק: הוועדה ביקשה בזמנו להעלות את המקדמה מ-25% ל-50%.

שגית אפיק: למעשה, חבר הכנסת אופיר כץ, עכשיו אנחנו מגיעים לכל התיקונים שאז הוצאנו החוצה מתיקוני המענקים ואמרנו שנרכז בהצעה אחת.

שגית אפיק: פספסת את הדיון על מס הרכישה, באת בדיוק אחרי.

שגית אפיק: אחד התיקונים היה להגדיל את המקדמה ל-50%.

שגית אפיק: אתה רוצה להתייחס, גיא?

גיא גולדמן: כן.

גיא גולדמן: אלו נושאים שעלו בדיון.

גיא גולדמן: אישרנו את התיקון הזה בוועדה.

גיא גולדמן: הוועדה אישרה אותו לפני חודשיים או חודש, אחרי החגים.

גיא גולדמן: אני חושב שבסביבות החגים.

גיא גולדמן: והדברים האלה עלו – גם הגדלת המקדמה וגם רטרו לינואר.

גיא גולדמן: הדיון הזה מוצה, בסוף הוחלט על תיקון אחר שנכנס, עם קרוב, בניגוד לעמדתנו.

שגית אפיק: נכון.

שגית אפיק: זה בדיוק מה שאמרתי.

שגית אפיק: לצד התיקון שהוכנס ולצד החקיקה, חברי הוועדה סיכמו שתהיה שורה של תיקונים נוספים שהם ינסו להעביר בהצעת חוק פרטית.

שגית אפיק: אנחנו עכשיו נמצאים בשורת התיקונים האלה.

שגית אפיק: הגדלת המקדמה ל-50% והקדמת התקופה לינואר הם תיקונים שהוועדה ביקשה אותם, הם לא התקבלו באותה עת כי היה לחץ להעביר מהר את ההצעה על מנת שאנשים יוכלו לקבל לפני החג את המענקים.

שגית אפיק: הוועדה לא רצתה להשתהות עם זה, היא לא רצתה להתעכב עם החקיקה, ולכן סוכם שהתיקונים האלה ייכנסו בנפרד.

גיא גולדמן: אני חייב להגיד בכנות שלהבדיל מתיקונים אחרים שמופיעים בנוסח שלכם, אנחנו הופתענו.

גיא גולדמן: למרות מה שאת אומרת, אנחנו חשבנו שזה נושא סגור, יש לו גם עלויות, ומבחינתנו אנחנו מתנגדים לזה.

גיא גולדמן: יש לו גם עלויות תקציביות מעבר להתנגדות המקצועית.

גיא גולדמן: זה אומר לפתוח את חוק היסוד.

שגית אפיק: אוקיי.

שגית אפיק: סעיף 9 הוא הסעיף שעוסק בעבודה המועדפת של חבר הכנסת קושניר.

שגית אפיק: עמ' 4 למעלה.

שגית אפיק: אתה רוצה להסביר אותו?

אלכס קושניר: כן.

אלכס קושניר: חשוב להבין שאנחנו נמצאים בתקופה שהרבה עבודות שמוגדרות כעבודה מועדפת לא קיימות היום.

אלכס קושניר: לכן החיילים שאמורים לצבור ותק למענק נופלים בין הכיסאות.

אלכס קושניר: העלינו את הנושא הזה כאן בוועדה לפני כחודשיים, אם אני לא טועה, באותו מעמד.

שגית אפיק: באותו מעמד, אותה הצעה.

אלכס קושניר: כן.

אלכס קושניר: אני רואה שמדובר בתקופה של שנתיים, וזה מאוד מאוד יפה, מה-1 בינואר 2019 עד דצמבר 2020, ותקופת הוותק המותרת שבמהלכה אפשר לצבור את הוותק למענק עבודה מועדפת הוארך משנתיים לשלוש.

אלכס קושניר: זה מבורך.

אלכס קושניר: אני רוצה להגיד לשגית תודה על שעבדה על זה קשה.

אלכס קושניר: אני מבין שמשרד האוצר תומך בתיקון הזה.

אלכס קושניר: תודה רבה גם לכם, אלא אם כן תפתיעו אותי ותגידו שאתם לא תומכים.

איציק דניאל: אני אגיד שאנחנו תומכים, וכמו שחבר הכנסת ציין, זה התיקון שמוצע.

איציק דניאל: עשינו בדיקה בזמנו לגבי התהליך הזה, ויש תנאי נוסף בשביל להיות זכאי למענק עבודה מועדפת, זה לעבוד בשנה הראשונה של העבודה המועדפת.

איציק דניאל: על אף שיש שנתיים למצות את הזכאות, החייל חייב לעבוד בשנה הראשונה ולכן הוספנו פה תיקון משפטי שנעביר לייעוץ המשפטי של הוועדה, שמאפשר להאריך את משך הזמן שניתן לעמוד גם בתנאי הזה, וזה מצטרף לתיקון שהצעתם.

שגית אפיק: אתם מסכימים לזה.

שגית אפיק: בסדר גמור.

שגית אפיק: יש לך תיקון בסעיף 10, אם אתה רוצה להתייחס אליו, לבנק החברתי.

שלמה קרעי: לא, אם זה מקובל עליהם, אני חושב שזה - - -

שגית אפיק: תיכף נגלה.

שגית אפיק: אנחנו מגלים סעיף-סעיף מה מקובל עליהם ומה לא מקובל עליהם.

משה גפני: שגית, באיזה סעיף אנחנו?

שגית אפיק: סעיף 10, הנושא של הבנק החברתי.

משה גפני: אני יכול לחזור למס רכישה?

שלמה קרעי: כן, כן, אני רוצה לחזור לזה, הרב גפני, להתייחס.

שלמה קרעי: אפשר להתייחס לנושא של מס רכישה?

מיקי לוי: אני מתנצל, לא שמעתי.

משה גפני: אמרתי שהשר מסכים להאריך את הנושא של מס רכישה עד יוני.

משה גפני: הוא מבקש שלא ניגע בהוראת השעה, להאריך את המועד.

ינון אזולאי: זה לא מבטל?

שגית אפיק: לא, זה שונה.

שגית אפיק: אלו שני תיקונים שונים.

מיקי לוי: אני שואל אם הוראת השעה נכנסת, התיקון למה?

משה גפני: זה תיקון אחר.

שגית אפיק: זה קצת מוזר.

מיקי לוי: אתה מבטל מה שעשינו לפני חמש שנים.

מיקי לוי: אם היית אומר אני מסת

מיקי לוי: פק עד - - -

משה גפני: לא, לא, מיקי, הוא אומר שאם הקורונה, חס וחלילה, לא תסתיים, הוא רוצה אז להאריך את זה פעם נוספת.

מיקי לוי: אבל אני לא צריך אותו.

מיקי לוי: אז יהיו לי 24 חודשים.

מיקי לוי: גברתי היועצת המשפטית, תהיי איתי רגע.

שגית אפיק: הם טוענים שלא הבנת נכון.

שגית אפיק: אז תגידו.

שגית אפיק: בואו ננסה להבין.

משה גפני: אז תגידו מה הבנתם.

מיקי לוי: ב-1 במאי אני לא צריך אותם.

מיקי לוי: ב-1 במאי אני לא צריך אותם.

שגית אפיק: בדיוק.

שגית אפיק: זה לא כל כך מובן.

שלמה קרעי: אתה צריך, מיקי, אתה צריך ועוד איך אתה צריך.

מיקי לוי: לא, כי זה הופך ל-24.

שלמה קרעי: אבל הוספנו פה הרבה מעבר ל-24.

מיקי לוי: נכון, אני מדבר על שני הנושאים האלה.

שלמה קרעי: הוספנו פה הרבה מעבר ל-24, זה אפילו 30 ויותר.

משה גפני: מה אתם אומרים?

יעל לינדנברג: אני אחדד את ההצעה כי לדעתי היא הובנה לא נכון, אולי צריך לעשות חידוד נוסף.

יעל לינדנברג: ההצעה מדברת על הארכה נקודתית לתקופת הקורונה, ובמקביל - - -

משה גפני: עד יוני 2021.

יעל לינדנברג: ובמקביל להאריך את תוקפה של הוראת השעה הקיימת היום.

יעל לינדנברג: את הוראת השעה הקיימת, שאנחנו מדברים עליה במאי 2021 – להאריך את התקופה - - -

ינון אזולאי: לבטל את מה שהגיעו במאי, שזה יהיה ל-24 חודשים.

ינון אזולאי: מה פתאום?

מיקי לוי: חמש שנים אני מחכה.

מיקי לוי: חמש שנים.

משה גפני: לא הבנתי.

משה גפני: שגית, מה האמירה הזאת?

שגית אפיק: לא יודעת.

משה גפני: אבל מאריכים את זה עד יוני, אז מה הפירוש לא מאריכים - - -

שגית אפיק: אתה נותן להם מתנה יותר גדולה.

משה גפני: מה זאת אומרת?

משה גפני: אבל זה נאמר לי.

משה גפני: שמעת, אופיר?

אופיר כץ: זה לא מה שנאמר לך.

משה גפני: זה לא מה שנאמר.

משה גפני: אני מציע – אנחנו כבר בפחות עצבים מקודם בגלל שבכל אופן מתחילים לדבר.

שגית אפיק: הוויכוח הוא רק על החלק השני.

שגית אפיק: לפי שיטתכם, הוראת השעה במאי תפקע, השר ירצה משהו אחר, הוועדה תדון, ותהיה הארכה לתקופת הקורונה, שאני מבינה שעל זה כולם מסכימים.

שגית אפיק: לפי שיטתם, הם רוצים שכבר עכשיו אתם תאריכו את הוראת השעה מראש.

משה גפני: לא, לא, לא, לא, לא.

משה גפני: לא נאמר לנו.

מיקי לוי: אתם מבקשים מאתנו לבטל - - -

משה גפני: מיקי, לא נאמר לי, אני לא הבאתי הצעה כזאת.

שגית אפיק: אני רק אומרת, על זה אנחנו מדברים.

מיקי לוי: אז אנחנו מזכירים, הם מבקשים שנבטל את מה שהסכמנו לפני חמש שנים.

משה גפני: הם מבקשים, לא השר.

יעל לינדנברג: אני אגיד שזה מלשכת השר, ויכול להיות שזה לא הובן נכון בשיחת הטלפון.

משה גפני: אולי אתם לא הבנתם?

יעל לינדנברג: יכול להיות.

יעל לינדנברג: אפשר לעשות שיחה - - -

משה גפני: אז תבדקו.

שלמה קרעי: אדוני יושב-הראש, יש לי דבר חשוב.

שלמה קרעי: מי שקנה את הדירה בין ינואר למרץ 2020, כשהשנה וחצי שלו מסתיימות בין יולי לספטמבר 2021, לא הארכנו לו כלום.

שלמה קרעי: הוא לא קיבל שום הארכה למרות שכל השנה וחצי האלה ממרץ ועד יוני אנחנו כאן - - -

משה גפני: מה באמת אנחנו עושים עם הדבר הזה?

שלמה קרעי: לכן אנחנו צריכים לומר - - -

שגית אפיק: אני הערתי את זה גם בהארכה הקודמת שעשינו.

שלמה קרעי: את זוכרת את הנוסח המקורי, שהתקופה הזאת לא באה בחשבון?

שגית אפיק: כן, שהתקופה לא תבוא בחשבון.

שגית אפיק: זו הערה שהערנו בפעם הקודמת.

שגית אפיק: רשות המיסים לא הסכימה ולכן - - -

שלמה קרעי: אבל לא נשאר פה.

שלמה קרעי: שגית, לא נשאר פה כלום, אלו רק רוכשים שרכשו בשלושת החודשים הראשונים של השנה, זה הכול.

שגית אפיק: לא נשאר הרבה, אתה צודק.

שגית אפיק: אני מסכימה אתך, נכון.

משה גפני: רשות המיסים, משרד האוצר.

מיקי לוי: אתה צודק.

מיקי לוי: שלמה, אתה צודק.

משה גפני: גבירותיי ורבותיי, מירי, אומר חבר הכנסת שלמה קרעי כבר לא נשאר הרבה זמן, שלא לקחת את התקופה הזאת בחשבון החודשים.

משה גפני: אתם תסכימו לזה עכשיו?

מיקי לוי: ממילא משלמים, למה לא לתת?

מיקי לוי: ממילא ישלמו אחר כך, למה לא לתת להם קצת אוויר?

משה גפני: יש היגיון רב במה שהוא אומר.

משה גפני: מה אתם אומרים, מירי?

מירי סביון: התשובה היא אותה תשובה.

מירי סביון: הארכת המועדים שנתנו בפעם הקודמת, מבחינתנו הנושא מיצה את עצמו, גם ממה שאנחנו רואים בהתנהלות.

מירי סביון: נתנו הארכה איפה שנראה לנו שהיה צריך.

מירי סביון: כרגע בסך הכול ניתן - - -

משה גפני: מירי, יותר בקול.

משה גפני: כרגע בסך הכול?

מירי סביון: ממה שאנחנו רואים בשוק הנדל"ן אנשים קונים ומוכרים דירות.

מירי סביון: ההסדר הקיים מאפשר לאנשים לעשות את חילופי הדירות בלוחות הזמנים האלה, ולכן התשובה שניתנה קודם זו אותה התשובה.

משה גפני: אתם לא מסכימים לזה?

שלמה קרעי: אבל עכשיו אנחנו מאריכים עד יוני.

שלמה קרעי: אנחנו מאריכים עכשיו עד יוני 2021.

שגית אפיק: זו כבר גישה שלישית כאן.

שלמה קרעי: היא אומרת אנחנו לא מסכימים לכלום.

שגית אפיק: אנחנו הבנו - - - להארכת דיון.

משה גפני: אנחנו אחרי זה, יש הארכה.

משה גפני: יש לנו עכשיו דיון רק על מה הניסוח.

משה גפני: אם הניסוח, כמו שיעל אומרת, אנחנו לא נביא את זה.

משה גפני: אני לא שמעתי את זה גם.

משה גפני: אני מציע שתבררי את העניין.

משה גפני: אנחנו מקבלים את הנושא של ההארכה.

משה גפני: אנחנו לא מקבלים את הנושא הזה של קבלת החלטה עכשיו, יש תהליך.

משה גפני: אבל מעלה חבר הכנסת שלמה קרעי דבר נוסף.

משה גפני: אנחנו לא מתווכחים עכשיו על העניין הזה, יש הארכה.

משה גפני: חבר הכנסת שלמה קרעי מציע את ההצעה הזאת, זה גם לא הרבה, ויש היגיון במה שהוא אומר.

משה גפני: אני מבקש שתבדקו את זה גם בלשכת השר.

משה גפני: אתם תצטרכו בלאו הכי לדבר בלשכת השר לגבי הנושא עצמו, אבל להעלות גם את העניין הזה.

שלמה קרעי: כי לכולם נתנו את ההארכה הזאת.

שלמה קרעי: כל אלה שקנו לפני ינואר 2020 - - -

משה גפני: בסדר, אמרת את זה גם בדיון הקודם.

משה גפני: יש בדברים של היגיון.

שלמה קרעי: אדוני היושב-ראש, אתה הלכת איתי יד ביד עם החוק מההתחלה.

שלמה קרעי: העברנו את חלקו, ואם כבר עושים את ההשלמה כמעט ל-90%, צריך גם את אותם אלו שאנחנו - - -

משה גפני: מסכים.

משה גפני: טוב.

משה גפני: טוב.

משה גפני: אני מבקש שתבדקו בלשכת השר גם את הבקשה הזאת של שלמה קרעי, שכולנו מצטרפים אליה.

משה גפני: הלאה, שגית.

שגית אפיק: סעיף 10 הוא תיקון לבקשת חבר הכנסת שלמה קרעי, לאפשר גם לבנק החברתי לתת הלוואות בתקופה הזו.

שלמה קרעי: לא חשבו פעם שבנק יכול להיות מוסד ללא כוונת רווח.

שלמה קרעי: לכן טכנית בהגדרה הוא לא יכול לשמש כמוסד כספי וליהנות מהמהות שלו כמלכ"ר, כמוסד ללא כוונת רווח.

שלמה קרעי: כל התיקון פה הוא שמוסד ללא כוונת רווח, מלכ"ר, יוכל להיות גם מוסד כספי.

שלמה קרעי: זה קורה – יש לנו את הבנק החברתי "עוגן".

משה גפני: לא הבנתי.

משה גפני: מה זה הארכת מועדים?

שגית אפיק: זו אחת ההערות שעלו גם - - -

משה גפני: זה לא קשור להארכת מועדים.

שלמה קרעי: אבל זו הערה שדיברנו עליה אז.

שגית אפיק: זו הערה שדובר עליה בנושא של הדיונים על המענקים.

משה גפני: אני לא מתנגד לזה, אבל זה לא הארכת מועד.

שגית אפיק: אני הכנסתי לכאן את כל – ביקשתם את - - -

משה גפני: בסדר גמור, מצוין.

מיקי לוי: זה סעיף נוסף שנכנס.

משה גפני: בסדר גמור.

משה גפני: מה עמדתכם?

גיא גולדמן: זו פעם ראשונה שאני רואה את הסעיף הזה.

משה גפני: אתה צריך להיות פה יותר.

גיא גולדמן: נכון.

גיא גולדמן: הנוסח שהועבר על ידי הייעוץ המשפטי לא כלל את זה במקור.

ינון אזולאי: הם שלחו לך את זה הבוקר.

גיא גולדמן: זה נועד להגדיר את ההגדרה של מלכ"ר, ככה זה נראה.

גיא גולדמן: יש לזה השלכות.

גיא גולדמן: בוודאות יש לזה השלכות.

משה גפני: אני מבקש שתיתנו תשובה.

גיא גולדמן: בסדר, נשיב.

שלמה קרעי: אתה יודע שהבנקים החברתיים האלה נותנים לכל העצמאיים והשכירים שהבנקים הרגילים לא נותנים להם?

שלמה קרעי: לכן אנחנו רוצים להקל עליהם את הבירוקרטיה.

שלמה קרעי: תודה, שגית.

שגית אפיק: אין בעד מה.

שגית אפיק: אייל, תזכיר לי את הסעיף הזה.

ינון אזולאי: הרב גפני, יש את הנושא של מס הכנסה שלילי.

משה גפני: בסדר, תעלה את זה.

שגית אפיק: אייל יסביר את הסעיף הזה.

משה גפני: אני אבקש בינתיים משהו אחר.

משה גפני: ינון, אתה רוצה להעלות את הנושא שלך?

משה גפני: החוק שלנו.

ינון אזולאי: יש שני נושאים.

ינון אזולאי: הראשון – הגשנו הצעת חוק של דחיית תשלומים או פריסת תשלומים לאנשים שחייבים במס הכנסה.

ינון אזולאי: שיפרסו להם תשלומים, בתקופת הקורונה לכולם קשה.

ינון אזולאי: לפרוס להם את התשלומים.

ינון אזולאי: דיברנו בחוק על 60 תשלומים לכל חוב שיש להם.

ינון אזולאי: אנשים נורמטיביים, אני לא מדבר על אנשים שיש להם חוב גדול שם.

ינון אזולאי: ביקשנו לפרוס את החובות שלהם ל-60 תשלומים.

ינון אזולאי: יש הצעת חוק של הרב גפני ושלי שמונחת, מיקי לוי חתום עליה.

ינון אזולאי: אגב, אני טוען שבכלל את כל הקנסות, לאו דווקא שלכם, צריך לדחות.

ינון אזולאי: לא יכול להיות שבתקופה שאדם היה בבידוד או אדם שחלה בקורונה – אני מכיר אנשים כאלה.

ינון אזולאי: לאו דווקא ברשות המיסים, אבל החוק שלנו נוגע לרשות המיסים.

גיא גולדמן: - - - נחזור על דברים שאמרנו, זה עלה בדיונים - - -

ינון אזולאי: שכל מי שפונה אליכם אתם בדרך כלל נותנים.

גיא גולדמן: נכון, לא היינו רוצים - - -

ינון אזולאי: את כל החוק הזה לא הייתם רוצים.

גיא גולדמן: מה זה לא היינו רוצים?

גיא גולדמן: אנחנו חושבים שאין בעיה.

שגית אפיק: מה שהם אומרים, הם לא רוצים מלכתחילה שזה יהיה העיקרון הקבוע.

שגית אפיק: כשהם מזהים שיש מצב בעייתי הם כן נעתרים לזה כי יש להם שיקול דעת.

ינון אזולאי: אנחנו מדברים רק על התקופה הזאת.

ינון אזולאי: לא ביקשתי לכל הזמן, ביקשתי לתקופה כזאת.

ינון אזולאי: אפילו אנשים - - -

משה גפני: רק לתקופת הקורונה.

גיא גולדמן: דברים שאין לנו בדין – באנו לוועדה והסדרנו.

גיא גולדמן: כשרצינו מרצוננו, גם כשהיו - - - פחות נוחות.

גיא גולדמן: אבל כשיש סמכויות בדין כבר היום וכשאנחנו אומרים לכם שאנחנו יודעים להתנהל – כשלא ידענו להתנהל - - -

שגית אפיק: אבל אתם משתמשים בהם בשיקול דעת צר, אתם משתמשים בהם בשיקול דעת רחב, כל מי שיפנה אליכם יקבל פריסה?

שגית אפיק: זו השאלה.

גיא גולדמן: אנחנו מרצון טוב.

גיא גולדמן: כמו שאמרתי, לא - - -

ינון אזולאי: לא הלכתי לישון בלילה וקמתי עם החוק הזה.

ינון אזולאי: בדרך כלל החוקים שאנחנו מביאים מגיעים מתלונות של ציבור.

ינון אזולאי: אם היית בא אליי עם נתון ואומר לי: הגיעו בשנת 2020 1,000 פניות, מתוכן אישרנו 900 פניות, הייתי מקפיא את החוק הזה.

ינון אזולאי: תבוא עם שנתיים-שלוש מה עשית.

ינון אזולאי: תבוא עם נתון אחר.

ינון אזולאי: לי אין את הנתון שיש לך.

ינון אזולאי: לי יש את הנתון שאנשים רק מתלוננים.

ינון אזולאי: אנשים לא מתקשרים לומר מילה טובה על רשות המיסים, כי אם הייתה לו מילה טובה, הוא לא היה מתקשר אליי, זה ברור לנו.

ינון אזולאי: מצד שני, אם אתה אומר לי: בשלוש השנים האחרונות, בשנת 2018, 2019, 2020, כך וכך פניות, כך וכך באחוזים נענינו לבקשות בחיוב, אני אומר הבאת נתונים, אני יכול להגיד שהחוק הזה אולי מיותר.

ינון אזולאי: אבל אתם אומרים לי שאתם בדרך כלל בסדר ואתם בדרך כלל בסדר, ואני בדרך כלל מקבל פניות שהן לא טובות, שיש להן בעיה עם רשות המיסים, ולכן החוק הזה נועד.

ינון אזולאי: יש לך נתונים?

גיא גולדמן: לא, אני לא ידעתי בכלל שההצעה הזאת עולה, ודאי שאין לי נתונים.

גיא גולדמן: - - -

שגית אפיק: זו הצעה שעלתה - - - אתה מכיר אותה.

שגית אפיק: ברור שאין - - -

משה גפני: את המילים רצון טוב אני כבר יודע בעל פה.

גיא גולדמן: אני מחדד שוב את ההבדל, שיש לנו - - -

משה גפני: הבנתי, אל תחזור.

משה גפני: אני יכול כבר לדקלם את הנאומים שלך.

משה גפני: אומר חבר הכנסת אזולאי – אני גם חתום על החוק הזה, הוא החתים אותי.

משה גפני: אומר ינון: אני מבקש לדעת מהם המקרים שבהם אתם נותנים את הפריסה הזאת ומהם המקרים שאתם לא נותנים.

משה גפני: בזה זה תלוי.

משה גפני: אנחנו לא רוצים לעשות חקיקה סתם ולפגוע ברצון הטוב שלכם, אבל על מה אנחנו מדברים?

משה גפני: על אילו סדרי גודל אנחנו מדברים?

משה גפני: רק על תקופת הקורונה.

משה גפני: כן, מירי.

מירי סביון: אני רוצה להסביר את זה.

מירי סביון: לגבי דחיות שאנחנו נותנים יש שני סוגים של דחיות.

מירי סביון: יש סוג אחד של דחיות שניתנות תמיד, גם במצבי חירום וגם במצבים רגילים בהתאם לנסיבות הפרטניות של המקרים שמובאים אלינו.

מירי סביון: לגבי הפניות הפרטניות אנחנו מוציאים הנחיות גורפות, שחלקן הגדול גם מפורסם לציבור ולוקחים בחשבון מצבים שונים שבהם המשק נמצא – אם זו תקופת קורונה, אם אלו מצבי חירום, ובהתאם למצב הפרטני של כל אחד מהעסקים.

מירי סביון: כי יכול להיות, גם בתקופת הקורונה – ואנחנו רואים את זה – שיש עסקים שנפגעו אנושות, מצד שני, יש עסקים שמשגשגים.

מירי סביון: לכן בבדיקות הפרטניות מתייחסים גם לסיטואציה במשק וגם למצב הספציפי של כל אחד מהעסקים.

מירי סביון: זה סוג אחד של דברים שאנחנו מתייחסים אליהם ונותנים מענה בצורה קונקרטית.

מירי סביון: מעבר לזה, באירועים מיוחדים – זה היה גם בקורונה במידה מסוימת, וקרה גם לא פעם במהלך של אירועי מלחמה, של מבצעים שונים – אנחנו מקבלים החלטות גורפות, או כלל ארציות או לאזורים מסוימים לפי הנסיבות, ומודיעים לגבי האזורים או התקופות האלה בצורה גורפת – מקבלים החלטה כללית, כמו אורכות להגשת דוחות, כמו אורכות לתשלומים.

מירי סביון: כמו החלטה שמי שיאחר בתקופות מסוימות, נוותר על עיצומים או קנסות, או כמו לדוגמה החלטות גורפות על הסדרי תשלומים יותר נוחים.

מירי סביון: הדברים האלה נעשים בהתאם למצב ולסיטואציה ולאפשרות שלנו לנהל את הסיכון הגבייתי ולהבטיח שמי שיכול לשלם ישלם, ומי שלא, יקבל את זה בלי הרבה חיכוך בין הציבור לרשות המיסים.

מירי סביון: גם בתקופה של הקורונה – ואתם מכירים את זה – בתקופת הסגר הראשון, למיטב זיכרוני, נתנו אורכה לדיווחי מע"מ ותשלומי מע"מ לעסקים הקטנים.

מירי סביון: חלקם השתמשו בה, חלקם לא.

מירי סביון: חשבנו שזה נכון.

מירי סביון: בהמשך, בהתאם לצורך, כפי שתיארתי בחלק הראשון של הדברים, נתנו אורכות למי שצריך.

מירי סביון: ממה שאנחנו רואים, אני אומרת שוב, הדברים האלה נעשים בצורה מסודרת ונכונה.

מירי סביון: המשרדים שלנו עובדים קשה מאוד כדי לטפל בפניות, ואנחנו תגברנו את כל הנושא של קבלת קהל ומתן שירותים בהקשר הזה.

מירי סביון: לכן אנחנו חושבים שהאחריות התקציבית והאחריות המקצועית, גם שלכם פה וגם שלנו, היא להשאיר את הדברים כמו שכאן.

מירי סביון: אני חושבת שרשות המיסים ומנהלי רשות המיסים לדורותיהם – גם המנהל הנוכחי וגם הקודמים – הראו בעניין הזה הרבה מאוד אחריות, ובאותם מצבים שבהם חשבנו שנכון לתת הקלות גורפות, זה ניתן בצורה גורפת עם שקיפות לציבור, וידענו לעשות את זה בצורה נכונה.

מירי סביון: כל חקיקה כזו יכולה להערכתנו להביא לסיכון תקציבי משמעותי מאוד, ולכן - - -

ינון אזולאי: ביקשתי נתון.

ינון אזולאי: ביקשתי נתון ולא קיבלתי.

ינון אזולאי: אני מבקש לדעת נתון – בשלוש השנים האחרונות מה הוגש, מה קיבלתם, למה נעניתם בחיוב, למה נעניתם בשלילה.

ינון אזולאי: יכול להיות שאת צודקת, אני לא אומר שלא.

ינון אזולאי: תביאו נתון מסודר.

משה גפני: אבל אנחנו מדברים בחוק רק על תקופת הקורונה, זה תיקון.

ינון אזולאי: את רוח הדברים.

משה גפני: מיקי, אתה גם חתום על החוק הזה.

משה גפני: נתייעץ בינינו, נראה מה עושים.

משה גפני: אייל, לגבי הנושא של סעיף 11.

אייל לב ארי: חוק הסיוע הכלכלי שהוועדה והכנסת אישרו ביולי הייתה גם הוראת שעה שאפשרה לנישומים להגיש בקשה להחזר מקדמות לגבי מקדמות לחודשים ינואר ופברואר.

אייל לב ארי: אפשר היה להגיש את הבקשה פעם אחת, עד ה-29 בספטמבר.

אייל לב ארי: הוועדה ביקשה כאן אפשרות נוספת של החזר מקדמות לגבי נובמבר ודצמבר.

אייל לב ארי: הסעיף שלפני

אייל לב ארי: כם הוא סעיף זהה להוראה שהייתה מיולי ביחס לנובמבר-דצמבר עם אפשרות להגיש את הבקשה עד סוף פברואר 2021.

משה גפני: בבקשה.

מירי סביון: בישיבה הקודמת הצגתי את הנתון במסגרת התיקון.

מירי סביון: בעקבות החקיקה הזאת הוגשו מאות בקשות להחזר מקדמות ששולמו.

מירי סביון: לא היו סכומי עתק.

מירי סביון: הצורך במהלך עצמו היה כתוצאה מכך שבינואר-פברואר, כשעסקים שילמו מקדמות, אף אחד מאתנו לא דמיין שהקורונה תגיע.

מירי סביון: לכן אפשרנו מהלך שהוא חד פעמי כדי להימנע ממצב שבו עסקים כדי לקבל את המס שהם שילמו ביתר – כדי להימנע ממצב שבו הם יצטרכו לחכות לפעמים שנה וחצי בין המועד שבו שולמה המקדמה ביתר לבין המועד שבו הם יקבלו את ההחזר, אנחנו אפשרנו באופן חד פעמי להחזיר את המקדמות.

מירי סביון: נתנו תקופה, למיטב זיכרוני, של חודשיים שבה מי שפנה יכול היה לפנות ולבקש, ואנחנו החזרנו את המקדמות.

מירי סביון: צריך לזכור שכשתסתיים השנה הזאת, מספר חודשים לאחר סיומה אנחנו נפתח את המערכת שבה ניתן יהיה להגיש את הדוחות השנתיים ולקבל חזרה מה ששולם ביתר עם הדוח השנתי.

מירי סביון: אני מניחה שמי ששילם מס ביתר לשנה הזאת יוכל לקבל ממילא את הכספים האלו.

מירי סביון: גם מבחינת ההיענות של העסקים והצורך, זה היה נראה מהלך שהוא פחות שימושי ונדרש עבור העסקים, ולכן נראה לנו לא נכון להאריך את זה.

מירי סביון: דבר נוסף שחשוב לציין זה שהחל מחודש מרץ, ברגע שהתחילה הקורונה, לעסקים הייתה ויש את האפשרות להקטין את המקדמות.

מירי סביון: הם יכולים להקטין את המקדמות, הם יכולים לאפס אותן, לכן ממילא הערכה שלנו היא שהחל ממרץ מי שחשב שהוא נפגע כתוצאה מהקורונה הוריד ממילא את תשלום המקדמות.

מירי סביון: לכן נראה לנו שהצורך בעניין הזה הוא מאוד מאוד קטן.

שגית אפיק: אבל המטרה של זה היא גם עתידית.

שגית אפיק: הקורונה תימשך ככל הנראה, כפי שנראה כרגע.

מירי סביון: אין שום בעיה.

מירי סביון: צריך לזכור שהמקדמות השונות לא - - -

שלמה קרעי: אבל אדם יכול להקטין את המקדמות שלו באופן עצמאי בלי שום בעיה.

מירי סביון: מי שרוצה להקטין את המקדמות יכול לעשות את זה השנה הזאת ובוודאי בשנה הבאה.

שגית אפיק: אז למה עלתה בקשה מהעסקים להחזיר מקדמות?

מירי סביון: בינואר-פברואר אנשים עדיין שילמו, עסקים עדיין שילמו מקדמות לפי מה שהם ידעו או חשבו שיקרה השנה הזאת על סמך שנים קודמות, על סמך הנתונים שהם ראו לנגד עיניהם בינואר ובפברואר.

מירי סביון: החל מחודש מרץ, ברגע שהיה ברור שהמשק הולך למצב - - - העסקים ממילא הפחיתו את המקדמות שלהם.

מירי סביון: ראינו את זה, הפחתה משמעותית מאוד במקדמות של חלק מהעסקים.

מירי סביון: יש עסקים שממשיכים לשלם, וימשיכו, ואנחנו רואים גם את הגידול במחזורים, אבל הרבה מאוד עסקים הקטינו את המקדמות, וזה בסדר, יש להם את הסמכות, הם יכולים בעצמם והם יכולים לפנות אלינו.

מירי סביון: לכן הצורך ממילא הולך ופוחת.

מירי סביון: בשנה הבאה, מן הסתם - - -

משה גפני: מירי, בסדר.

משה גפני: תיכף נראה מה אנחנו עושים עם זה.

משה גפני: רועי כהן, נשיא לה"ב, אתה הקשבת לדיון הזה שאנחנו מדברים, ובעיקר לסעיף הזה של החזר המקדמות.

משה גפני: אתם ביקשתם, העסקים ביקשו.

משה גפני: אומרת מירי סביון: אין צורך בעניין הזה.

משה גפני: בבקשה.

רועי כהן: קודם כל, אדוני היושב-ראש, אני רוצה לחזק את ידיך בהצעת החוק הזאת.

רועי כהן: זו הצעת חוק נכונה שמבטאת את מה שהשטח והמציאות בשטח צריכים, איזושהי חמלה ועזרה בעת שאנחנו מגדירים כמצב חירום.

רועי כהן: אבל אני רוצה להתייחס לדברים של מירי סביון.

רועי כהן: נוח להם, לרשות המיסים, שאנחנו באים כמו עניים בפתח בכל בפעם מחדש כדי לבקש הארכת מועדים.

רועי כהן: אני עד השעות הקטנות של הלילה התחננתי בפני שר האוצר לשעבר, משה כחלון, כדי לדחות את אותם דיווחי מע"מ שהיו אמורים להיות בחודש מאי.

רועי כהן: אחרי זה דחו את זה ל-24 ביוני, אחרי זה היינו צריכים לבקש עוד דחייה.

רועי כהן: כל דבר עלה לנו בכך שהיינו צריכים להפעיל לחצים.

רועי כהן: למה?

רועי כהן: מבינים שאנשים היו בעת משבר, לא היה להם כסף, העסק שלהם היה סגור, בוודאי שלא הייתה להם יכולת לעמוד באותם תשלומי מע"מ כי הם עדיין לא קיבלו אפילו מענקים.

רועי כהן: הכסף הזה שימש למחזור עבורם.

רועי כהן: עד ששכנענו את שר האוצר לשעבר להביא למהלך היינו צריכים לעבור ויה דולורוזה.

רועי כהן: ערן יעקב מתנגד, ומה אתה עושה, ולמה אתה עושה?

רועי כהן: אתה רק פוגע בעסקים.

רועי כהן: כל מיני מניירות, בדיוק כמו שעכשיו אומרים לך, שזה בכלל לא עוזר לעסקים.

רועי כהן: אז זה כן עוזר לעסקים, וזה כן סייע, ובצורה כזאת או אחרת זה כן נתן להם את האפשרות בעת המשבר בכסף הזה בינתיים להשתמש כמחזור עד שהמדינה תיתן להם את אותם מענקים.

רועי כהן: הרי אנחנו מבינים שאם חס וחלילה יהיה פה עוד אירוע כזה או אחר, שוב פעם אנחנו ניכנס לאירוע הזה בלי דמי אבטלה לעצמאיים ובלי קרן פיצויים.

רועי כהן: למה?

רועי כהן: את זה כבר נשאל בשאלה אחת.

רועי כהן: לכן אנחנו דורשים את הדבר הזה, ואנחנו תומכים בחקיקה הזאת, ואנחנו רוצים את זה שתהיה לה סמכות לדחות את המועדים של - - - מקדמות ומע"מ כדי שאנשים יוכלו לקבל עזרה בזמן אמת.

רועי כהן: תודה רבה.

משה גפני: תודה.

משה גפני: תודה רבה.

שלמה קרעי: סעיף 11 זה לא מע"מ, הרב גפני, נכון?

שלמה קרעי: סעיף 11 כאן זה לא מע"מ, זה מקדמות מס הכנסה.

משה גפני: כן.

שלמה קרעי: כי הוא דיבר על מע"מ.

משה גפני: אנחנו מדברים על מקדמות מס הכנסה.

שגית אפיק: כן.

שגית אפיק: הוא דיבר על דחיית תשלומי מע"מ, אם הבנתי נכון.

שלמה קרעי: זה משהו אחר לגמרי.

משה גפני: בדיוק, זה משהו אחר.

שלמה קרעי: מירי, מה לגבי המקדמות של ינואר-פברואר?

שלמה קרעי: דיברנו אז שההחזר היה מאוד מאוד נמוך.

שלמה קרעי: החזרתם מאז?

מירי סביון: מי שביקש, אנחנו החזרנו.

מירי סביון: אמרתי, הייתה תקופה של כחודשיים לבקש את החזר המקדמות, ומי שביקש, אנחנו החזרנו.

שלמה קרעי: ומי שעכשיו רוצה לבקש החזר מקדמות?

מירי סביון: למהלך הזה היה תוקף מוגבל, לתקופה מוגבלת, זה מה שאמרנו קודם.

ינון אזולאי: אם אני לא טועה, העלינו את זה אז שאתם כן תאפשרו עוד פעם את הפתיחה.

מירי סביון: לא, אני חושבת שגם בפעם הקודמת, אחד הדברים שאמרנו, שמדובר פה במהלך שכנראה לא היה לו ביקוש גדול על ידי העסקים.

ינון אזולאי: אמרתם את זה, נכון, אבל אמרנו לאחר מכן שאנשים התעוררו ופתאום כן רוצים.

מירי סביון: אני לא יודעת כמה, יכול להיות שיש שני אנשים ששכחו.

מירי סביון: אני לא יודעת על איזה היקפים מדובר.

מירי סביון: אלינו - - -

שלמה קרעי: כי אז הקצינו לפי ההערכות שלכם 3 מיליארד שקל החזר מקדמות, והנתון של כמה בוצע מתוכו היה 1% אולי.

מירי סביון: כרגע אין לי את הסכומים.

מירי סביון: אני זוכרת כמה במיליונים, אבל אין לי כאן את הנתון, אני לא זוכרת.

מירי סביון: הצגתי אותו בישיבה הקודמת.

מירי סביון: מה שאנחנו אומרים זה שכרגע המהלך הזה, במבחן התוצאה, הציבור לא השתמש בו.

מירי סביון: כנראה הוא מהלך פחות אפקטיבי מבחינת מה שהציבור מעוניין בו.

מירי סביון: הדבר הנוסף שאני אומרת הוא שממילא ככל שאנחנו מתקרבים לסוף השנה צריך לזכור שברגע שתסתיים השנה אנשים יוכלו להגיש את הדוחות השנתיים ולקבל את ההחזרים האלה ממילא.

מירי סביון: אז נראה לי שזה תיקון שפחות תורם לפתרון איזושהי בעיה ככל שהיא קיימת, ואם כן, זה נראה לנו רלוונטי למספר קטן של מקרים.

משה גפני: התאחדות בעלי האולמות.

משה גפני: מי כאן, אבירם אלון או ניר שפר?

טמיר כהן: ניר שפר כאן.

טמיר כהן: הוא כיבה את המצלמה.

משה גפני: חברים, מה אתם מציעים לעשות עם המקדמות?

שלמה קרעי: השאלה עד כמה זה יעיל באמת.

שלמה קרעי: כל אלה של נובמבר-דצמבר יכלו מתי שהם רצו להקטין את המקדמות כמה שהם רוצים באופן עצמאי.

שלמה קרעי: מדובר כאן על אנשים ששילמו מקדמות בנובמבר ורוצים לקבל את המקדמה הזאת דווקא, על זה מדובר?

משה גפני: כן.

שלמה קרעי: אז אותם אנשים, רוב אלה שחשבו שהם לא יצטרכו לשלם מקדמה היו מקטינים את המקדמה.

שלמה קרעי: אני חושב שזה אולי מיותר, אבל זה גם לא יכול להזיק.

שלמה קרעי: אני לא יודע עד כמה זה אפקטיבי באמת.

שגית אפיק: מצד שני, מירי אומרת שבסוף שנת המס ממילא כבר יעשו את החישוב לשנה הזאת.

שלמה קרעי: זה עוד יותר.

מירי סביון: הנתון שהביאו לי רק עכשיו – שנבין, כי אני חושבת שכחקיקה נכון שהיא תהיה בדברים שהם בעיות אקוטיות.

מירי סביון: בתוך התקופה היו בסך הכול 717 בקשות.

מירי סביון: זאת אומרת, יכול להיות - - -

שגית אפיק: בוא נעבור אחד-אחד ותראה מה הם מסכימים ומה לא, ותתחיל להתכנס.

שגית אפיק: אם אני מבינה אתכם נכון - - -

משה גפני: שנייה, תני לי לקחת את הדף, בואו נלך לפי הסדר.

שגית אפיק: שני הסעיפים הראשונים שעוסקים בדחיית תשלום במצב מיוחד בעורף, אתם רוצים לחזור על העמדה שלכם?

מירי סביון: לא הבעתי אותה מספיק טוב?

מירי סביון: אני יכולה לחזור.

שגית אפיק: דחיית תשלום בעורף – אתם מתנגדים התנגדות נחרצת.

משה גפני: תדלגי על זה.

משה גפני: תדלגי על זה.

שגית אפיק: בוא נרכז את ההתנגדויות.

שגית אפיק: ההתנגדות הכי נחרצת שלכם היא לנוסח המקורי של דחיית תשלומים במצב מיוחד בעורף, נכון?

מירי סביון: אנחנו מתנגדים להצעה הזו.

שגית אפיק: שזו ההצעה.

משה גפני: אני כרגע במצב רוח לוחמני.

משה גפני: בימים הרגילים כשאני מנסה להגיע איתם להסכמות, מגיעים להסכמות.

משה גפני: אז אם זה, כמו שהם אמרו בישיבה הקודמת, מאוד מאוד נגד, אז נדבר על זה.

משה גפני: אם המצב יהיה שבסוף יהיה לי סיכום שהכול לא, בעיקר הנושא של מס רכישה וכל הדברים האחרים, בסדר.

משה גפני: אין לי בעיה להביא במליאה 50 חברי כנסת.

משה גפני: קחו את זה בחשבון.

משה גפני: נכון, שלמה, הליכוד?

שלמה קרעי: לגמרי.

שלמה קרעי: נגייס את כולם.

שגית אפיק: הקדמת פקיעת הוראת השעה מ-18 חודשים ל-24 חודשים.

שגית אפיק: לפחות בדיונים הקודמים הבנו שיש לכם הסכמה מסוימת לזה.

שגית אפיק: אנחנו מבינים עכשיו שאתם רוצים להיפך, להאריך עוד את הוראת השעה.

שגית אפיק: אפשר לשאול עד מתי אתם רוצים להאריך אותה?

יעל לינדנברג: להצעה הייתה הארכה בשנתיים.

שגית אפיק: הארכה בשנתיים.

שגית אפיק: מזל שמיקי לוי לא פה.

שגית אפיק: אתם יודעים להגיד עלויות של הדברים האלה?

יעל לינדנברג: מאחר ואלו הצעות שעכשיו נבנות אז אין לנו את התחשיב.

יעל לינדנברג: כמובן שאנחנו נעשה את התחשיב.

יעל לינדנברג: ההשפעות המשקיות הן ברורות, אבל אם את שואלת על עלויות תקציביות, אני לא יודעת להתייחס אליהן עכשיו בשלוף ואני לא רוצה להגיד מספרים שאינם מדויקים.

שלמה קרעי: מה זה ההשפעות המשקיות ברורות?

שלמה קרעי: מה ההבדל בין 18 חודשים ל-234 חודשים?

שלמה קרעי: הרי אם אדם קנה את הדירה השנייה כדי שתהיה לו עוד דירה להשקעה, הוא לא ימכור אותה בתוך – שנה וחצי או שנתיים זה לא מה שיעשה לו את ההבדל.

יעל לינדנברג: בעולם שבו כל הניסיונות שלך הם להכניס כמה שיותר דירות לשוק הזה – בין אם זה לבנות דירות או בין אם זה להגדיל את ההיצע של דירה יד שנייה – כל תקופה נוספת שאתה מוסיף על פרק הזמן, שהוא גם ככה ארוך – בהשוואה בין - - - זה פרק זמן ארוך – אתה מתמרץ מצב, בעולם שבו אנחנו בעליית מחירים, ששווה יותר לאנשים להחזיק במקביל בשתי דירות ולחכות שהמחירים יעלו עוד יותר ולמכור אותן ברווח גדול יותר.

יעל לינדנברג: בהינתן שאתה רוצה להוציא כמה שיותר דירות לשוק ולאפשר לאותם רוכשי דירה ראשונה, שלפי הנתונים האחרונים אתה רואה שהם רוכשים יותר דירות יד שנייה מאשר מדירות מקבלן, אתה רוצה לאפשר כמה שיותר דירות.

יעל לינדנברג: אגב, כמה שיותר דירות אמור להוריד את המחירים עבור אותה אוכלוסייה.

יעל לינדנברג: כל פרק זמן שאתה מאריך את הדבר הזה, אתה מצמצם את האפשרות עבור אותם רוכשי דירה ראשונה פוטנציאלית.

שלמה קרעי: אבל דווקא בתקופה הזו, שאנחנו עדיין לא יודעים איך השוק ייצמח ואיך נחזור למצב המקורי שלנו אחרי תקופת הקורונה, דווקא כאן אתם רוצים להאריך הוראת שעה?

שלמה קרעי: אולי תחכו שנחזור למצב כלכלי תקין, שהמיתון ייפסק, שהמשק יחזור לתפקד, ואז תבואו עם הצעה להוראת שעה חדשה?

שלמה קרעי: יש ירידת מחירים.

יעל לינדנברג: אתה רואה עלייה גדולה בהיקף העסקאות, במיוחד בחצי השנה מאז יוני.

יעל לינדנברג: כלומר, אתה רואה את השינויים האלו.

שלמה קרעי: אבל ירידת מחירים יש.

שלמה קרעי: יש ירידת מחירים, אנשים פונים אלינו ואומרים אם לא תהיה הארכה במס רכישה, אנחנו נצטרך להוריד 100,000 שקל ממחיר הדירה שהיינו יכולים לקבל.

ינון אזולאי: דירות ראשונות או דירה שנייה, על מה אתם מדברים שיש עלייה?

יעל לינדנברג: עלייה בהיקף העסקאות.

יעל לינדנברג: יש עלייה - - -

ינון אזולאי: של מה?

יעל לינדנברג: של כל העסקאות.

ינון אזולאי: של ראשונה?

ינון אזולאי: יש הבדל, כשאת מדברת על - - -

יעל לינדנברג: עיקר העלייה בעסקאות של דירות יד שנייה.

אלכס קושניר: ברור, כי יד ראשונה לא משוחררות.

יעל לינדנברג: יש לך ירידת - - - של דירות קבלן בשנה האחרונה ועלייה.

יעל לינדנברג: דווקא זה הנתון היותר מעניין.

אלכס קושניר: אין היצע.

יעל לינדנברג: אתה צודק בשאלה שלך, דווקא הגידול – וזה הנתון המעניין לדיון הזה, שרוב הגידול בהיקף העסקאות שאנחנו רואים באוגוסט ובספטמבר זה דווקא בדירות יד שנייה שנרכשות.

יעל לינדנברג: אז לכאורה, אותה אוכלוסייה שאנחנו מדברים עליה אמורה פחות להיפגע כי דווקא הם מצליחים למכור.

שלמה קרעי: מה זה מצליחים?

שלמה קרעי: כי הם מורידים מחירים.

אייל לב ארי: אלו דירות שניות או דירות יחידות?

אייל לב ארי: העלייה הזאת, אלו דירות של אנשים של דירה שנייה ויותר או של דירות ראשונות?

יעל לינדנברג: לא, אני מדברת באופן כללי על עלייה במשק של היקף העסקאות.

יעל לינדנברג: אנשים רוכשים יותר.

אייל לב ארי: בסדר, אבל מה ההתפלגות של העלייה הזאת?

אייל לב ארי: כמה מהן הן דירות יחידות וכמה מהן דירות להשקעה?

אייל לב ארי: זה מה שנראה לי שחבר הכנסת אזולאי ביקש.

שלמה קרעי: זה לא כל כך משנה לי.

ינון אזולאי: זה משנה לך.

ינון אזולאי: זה כן משנה.

שגית אפיק: זה משנה כי את מס הרכישה לדירות שניות הרי הפחתתם.

שגית אפיק: זה מה שנעשה כאן - - -

שלמה קרעי: אבל מי שקונה את הדירה אין לו מס רכישה אם זו דירה ראשונה שלו.

יעל לינדנברג: זה לא משנה לאותה אוכלוסייה משחלפת.

יעל לינדנברג: זה לא משנה.

ינון אזולאי: אבל בשביל שזה ישתחרר.

שלמה קרעי: זה שקונה את הדירה הראשונה שלו, אם היא יד שנייה – הוא לא משלם מס רכישה.

ינון אזולאי: אבל בשביל לשחרר את הדירה השנייה.

שגית אפיק: אנחנו מדברים על דירה שנייה.

יעל לינדנברג: הנתון הזה לא רלוונטי לאותה אוכלוסיית משלחפים שלכאורה אומרת לי קשה למכור כי יש ירידה בביקוש או יש ירידה במחירים.

יעל לינדנברג: אנחנו רואים שאין בביקוש.

יעל לינדנברג: אולי יש מקרים פרטניים שאתה מכיר, אבל בנתונים אנחנו רואים - - -

שלמה קרעי: לא שקשה למכור, יעל.

שלמה קרעי: לא שקשה למכור, אפשר למכור במחירים יותר נמוכים, וזאת הבעיה.

יעל לינדנברג: אני אומרת שוב, הנתונים מראים שאין ירידת מחירים.

שלמה קרעי: קראתי בעיתונים הכלכליים, הם מראים בפירוש כל הזמן - - -

יעל לינדנברג: יש סקירות עדכניות, יצאה לדעתי לפי דעתי לפני שבועיים הסקירה העדכנית ביותר שיצאה מהכלכלן הראשי.

יעל לינדנברג: הם עושים סקירה בכל חודש, בעוד כמה שבועות תצא הסקירה הבאה, ואתה רואה שגם אם יש עלייה בהיקף העסקאות, אין ירידת מחירים.

יעל לינדנברג: כלומר, בהינתן שהיינו רואים את הנתונים האלו, היינו יכולים לנהל פה דיון מקצועי ולהגיד יש לנו ירידת מחירים, אולי זה משפיע על אנשים.

יעל לינדנברג: אבל אתה רואה שאין ירידת מחירים, השוק עדיין עולה ויש עלייה בביקוש.

שלמה קרעי: אנחנו רואים נתונים אחרים, גם מהשטח וגם לפי מה שאני קורא.

שלמה קרעי: אני לא קראתי את המחקר - -

יעל לינדנברג: אני אשמח להציג את הנתונים אם צריך.

שלמה קרעי: - - אבל זה גם לא סביר שיש מאות אלפי מובטלים יותר מהרגיל, והעצמאיים והעסקים קורסים ואת אומרת שהשוק פורח.

שלמה קרעי: זה לא מסתדר עם המציאות.

יעל לינדנברג: אני אומרת שיש עלייה בהיקף העסקאות.

יעל לינדנברג: כמו שאמרה היועצת המשפטית, יכול להיות שהעלייה בהיקף העסקאות נובעת מאנשים שההכנסה שלהם גבוהה יותר והם לא נפגעו.

יעל לינדנברג: זה בסדר, אבל עדיין, אם אני מסתכלת על ציבור המשחלפים, בהם זה לא פוגע.

יעל לינדנברג: אומנם הביקוש לא השתנה, התמהיל שלו השתנה ואנשים יותר חזקים נכנסו לעולם הזה, אבל להם זה לא משנה עם מי הם מבצעים את העסקה הזאת.

יעל לינדנברג: בסוף אנחנו רואים שאין ירידת מחירים, ומקרים פרטניים אני שמה בצד, ושיש עלייה בהיקף העסקאות, בייחוד בעסקאות שנרכשות לא מדירות קבלן אלא דירות יד שנייה.

שלמה קרעי: כל עוד אנחנו מאריכים את הפטור של הקורונה וזה בהסכמה, בעיניי העניין של מה שיקרה כשנעבור את הקורונה פחות חשוב עכשיו.

שגית אפיק: אפשר גם להשאיר אותו על כנו לראות.

שגית אפיק: ממילא מדובר בהוראת שעה – כמה זמן כבר הוראת השעה הזאת, חמש שנים?

שלמה קרעי: חמש שנים.

ינון אזולאי: חמש שנים.

שגית אפיק: סעיף 5 שעוסק בהארכת התקופה להגשת בקשות, אתם מסכימים, אתם גם כבר נוהגים לפי זה לפי מה שאני מבינה, אז לגבי זה אין ויכוח.

שגית אפיק: סעיף 7 – הארכת התקופה לגבי שחלוף לסוף יוני 2021 – אתם מסכימים בתנאי שיהיה דיון משולב עם הוראת השעה.

שלמה קרעי: ומה עם התקופה לא תבוא במניין - - -

יעל לינדנברג: שוב, לסוגיה הזאת כרגע אין הסכמה בגלל שיש דיון כולל על שני הסעיפים האלו יחד.

שגית אפיק: לעניין הנוסח, כבר בפעם הקודמת כשניסחנו והארכנו עד ספטמבר, אנחנו ביקשנו שהנוסח יהיה כזה שיאמר שהתקופה לא תבוא במניין כדי שכמה שיותר אנשים יוכלו להיכנס ושבן אדם לא ייפגע רק בגלל שהוא פספס את זה ביום או בחודש.

שגית אפיק: אתם תסכימו לניסוח הזה בהנחה שאנחנו נתכנס עם משהו?

גיא גולדמן: אנחנו מעדיפים להישאר עם אותו נוסח, זה גם היה ההיגיון שהנחה בוועדת שרים.

שגית אפיק: נכון, אבל מצד שני - - -

שלמה קרעי: גיא, תראה מה נשאר לך פה.

גיא גולדמן: אנחנו רוצים לפשט את הדיון.

גיא גולדמן: מה זה יוצא?

גיא גולדמן: יוצא שלמי שיש לו 18 חודשים פחות יום מקבל את כל התקופה האבודה.

שלמה קרעי: אבל את זה אתה בכל מקרה נותן פה.

שלמה קרעי: בכל מקרה אתה נותן לכל אלה שהתקופה שלהם הסתיימה בתוך התקופה האבודה.

גיא גולדמן: עכשיו מי שנשאר לו יום אחד לתקופה בלי הקורונה מקבל בסוף התקופה יום אחד.

שלמה קרעי: ומי שנשאר לו יום אחד פחות, או מי שהסתיימה התקופה שלו במרץ 2020?

שלמה קרעי: נתת לו עוד שנה ושלושה חודשים הארכה, אבל מי שקנה דירה בפברואר, לא נתת לו יום אחד.

שלמה קרעי: אתה מבין את העיוות שיצרת פה?

שלמה קרעי: מי שקנה בפברואר, התקופה שלו מסתיימת באוגוסט 2021, לא נתת לו שום הארכה.

שלמה קרעי: מי שהתקופה שלו הסתיימה במרץ, נתת לו עוד שנה ושלושה חודשים.

שלמה קרעי: קשה לנו לאכול את זה.

מירי סביון: אבל אולי הוא לא יצטרך.

מירי סביון: זה אירוע כל כך - - - כרגע.

מירי סביון: בזמנו נתנו למי שסמוך - - -

שלמה קרעי: לא, לא, אמרנו כל אלו שהתקופה שלהם הסתיימה בתוך התקופה הזאת, וגם עכשיו זה מה שאתם עושים.

מירי סביון: נכון.

מירי סביון: נתנו איזשהם שוליים.

שלמה קרעי: לא, הארכנו בכל התקופה.

מירי סביון: אלו אותם אנשים.

מירי סביון: מי - - -

שלמה קרעי: אבל מי שעכשיו נופל בין הכיסאות הם אלו שקנו בינואר-פברואר 2020.

מירי סביון: - - -

שלמה קרעי: שרק להם אין בכלל הארכה, אפילו לא יום אחד.

שלמה קרעי: אם אנחנו יוצאים מנקודת הנחה שהתקופה הזאת בעייתית – אפשר להתווכח, אבל אם החוק הזה טומן בחובו שהתקופה הזאת בעייתית מבחינת המכירות ולכן נותנים את ההארכה, את לא יכולה לא לתת הארכה של יום אחד לאלה שקנו בינואר-פברואר.

שלמה קרעי: לא נשאר פה כלום, זה מעט, ממש אחוזים בודדים.

שגית אפיק: ככל שמאריכים יותר ויותר – אתם לא אמורים להתנגד למודל הזה.

משה גפני: שגית, אם את יכולה, טלגרפית להגיד מה הסכמנו מה לא הסכמנו.

משה גפני: מה הם הסכימו ומה הם לא הסכימו.

שגית אפיק: אמרנו, סעיף 3 הוא הסעיף שעוסק בהוראת השעה.

שגית אפיק: הם אמרו שהרצון שלהם הוא להאריך את הוראת השעה לעוד שנתיים.

מיקי לוי: מה?

מיקי לוי: חצופים.

מיקי לוי: חמש שנים אנחנו מחכים לזה.

מיקי לוי: אני לא מוכן.

מיקי לוי: מה זה הדבר הזה?

מיקי לוי: חמש שנים אנחנו מחכים.

מיקי לוי: חמש שנים, לא שנה.

משה גפני: למה אתה צועק?

מיקי לוי: זו חוצפה, מירי, לבוא ולבקש את זה.

מיקי לוי: אני לא יודע אם זה אתם או שזה האוצר.

מיקי לוי: זה פשוט לא יאומן.

שגית אפיק: הם מתנים את העניין הזה בעניין של השחלוף שמופיע אצלכם בסעיף 7.

שגית אפיק: הם מסכימים להאריך עד יוני 2021 ככל שתוארך הוראת השעה בשנתיים.

שגית אפיק: לא הגענו אתם להסכמה על הנוסח, אבל אני מניחה שאנחנו נלך - - -

משה גפני: מיקי, אנחנו כבר לא - - -

מיקי לוי: באמת, זה סחר מכר אפילו לא ראוי - - - זה לא ראוי.

משה גפני: חבר הכנסת מיקי לוי, אתה כמו בחור בן 18, מה אתה מתעצבן?

משה גפני: אסור לך להתעצבן.

מיקי לוי: נכון.

משה גפני: אז אני אומר לך, אנחנו לא מסכימים לזה.

משה גפני: אנחנו נמצא פתרון.

משה גפני: צריך למצוא פתרון.

שלמה קרעי: אני רוצה לחדד למיקי וגם לאדוני יושב-הראש, שגם אם מאריכים בשנתיים, אלה שיהיו להם 18 חודשים בלבד זה רק אלו שיקנו בין יולי 2021 לספטמבר 2021.

משה גפני: לא צריך לגעת בזה עכשיו.

שלמה קרעי: אם מגיעים לפשרה שמאריכים בשנה, אז לא תהיה לזה שום השפעה, מיקי.

משה גפני: לא, לא, לא, לא, לא.

משה גפני: שלמה, אני לא שם.

שלמה קרעי: אין לזה שום השפעה.

משה גפני: אני לא שם.

מיקי לוי: שלמה, כן, אני מבין.

מיקי לוי: יעשו כפול, לא יבטלו את מאי ויאריכו ב-18 חודש.

מיקי לוי: אין לי בעיה עם העניין כדי להכניס אלה שנפלו בתאריכים האלה, אבל 24 חודש שבח ומס רכישה – אני מחכה חמש שנים.

מיקי לוי: אני הסכמתי להעלות את זה ל-18 חודשים ולהקטין מ-24 את השבח ל-18 לחמש שנים.

מיקי לוי: די לענות את האזרחים, הרי בסוף הם משלמים.

שגית אפיק: סעיף 5 שעוסק בהארכת התקופה להגשת בקשות – הם הסכימו, הם כבר פועלים לפי זה.

שגית אפיק: זה יועיל לכולם.

שגית אפיק: סעיף 7 – דיברנו עליו, זה העניין של דחייה ליוני.

שגית אפיק: סעיף 6 זו הוראת מעבר לגבי הגשת בקשות, לגבי מי שהגיש בקשה ונדחתה לו, גם לו הם ייתנו הארכה.

שגית אפיק: סעיף 8, הגדלת שיעור המקדמות ל-50% במס הכנסה שלילי – הם מתנגדים.

שגית אפיק: זה עלה בדיונים וגם אז הם התנגדו.

שגית אפיק: סעיף 9 שעוסק בעבודה מועדפת – הם מסכימים.

שגית אפיק: סעיף 10 שעוסק במתן אפשרות להלוואות לבנק חברתי – בדקת בינתיים?

גיא גולדמן: לא נכנסתי לפרטים, אבל אין לי ספק שיש עלויות.

גיא גולדמן: אין לי את המספר כי אני לא מכיר את הפרטים, אבל אין ספק שיש שם עלויות.

שגית אפיק: יש לזה עלויות.

שגית אפיק: תבדקו תחזרו עם תשובה.

גיא גולדמן: אבל אין טעם - - -

משה גפני: אין טעם למה?

גיא גולדמן: אני לא יודע מה הכוונה שלך בסוף הדיון הזה, אבל אם יתקיים עוד דיון לפני קריאה ראשונה, אנחנו נחזור עם תשובה.

משה גפני: מה זאת אומרת אם יתקיים?

משה גפני: בוודאי שיתקיים.

משה גפני: אני בשבוע הבא מביא את זה לקריאה ראשונה.

קריאה: השאלה אם יתקיים דיון בוועדה.

גיא גולדמן: השאלה אם יתקיים דיון נוסף בוועדה.

גיא גולדמן: אנחנו נבוא עם כל התשובות והעלויות.

משה גפני: תבואו עם תשובות, אנחנו מחכים לכם.

משה גפני: אנחנו רוצים תשובות חיוביות, אתם נותנים יותר תשובות שליליות מחיוביות.

גיא גולדמן: קיבלתם הרבה תשובות חיוביות.

משה גפני: אני נותן לכם תשובה חיובית כל הזמן ואתם נותנים רק תשובות שליליות.

גיא גולדמן: אנחנו רוצים נתונים.

משה גפני: אנחנו רוצים תשובה, בשבוע הבא אני מביא את זה להצבעה.

משה גפני: מה שאנחנו מסכימים, ודאי, ומה שאנחנו לא מסכימים, גם – לא חשוב, נראה.

שגית אפיק: סעיף החזר המקדמות.

משה גפני: אנחנו נצטרך לדבר על זה.

שגית אפיק: סעיף החזר המקדמות – מירי הסבירה למה הם מתנגדים.

שגית אפיק: סעיף פריסת תשלומים הם גם מתנגדים, הסעיף שאתה וינון אזולאי ביקשתם להוסיף.

משה גפני: על זה אנחנו נדבר, נראה מה נעשה.

שגית אפיק: זה סעיף שהם גם מתנגדים לו.

שגית אפיק: זהו.

ינון אזולאי: הרב גפני, עוד דבר שעלה ולא היה בהסכמה מלאה, אני חייב להגיד גילוי נאות, אבל איציק היה מעורב בזה, באותו יום העלינו גם את הנושא של מס הכנסה שלילי, להוריד את הגיל, שהיום הוא נמצא בגיל 23.

ינון אזולאי: רצינו אז להוריד אותו לגיל 18.

ינון אזולאי: איציק הבטיח שהם יעשו בדיקה וההצהרה הייתה שזה מכיוון חיובי לתקציב 2021.

ינון אזולאי: האמת, גילוי נאות, אני לא מאמין בתקציב 2021.

ינון אזולאי: אני לא מאמין שיגיע לפה תקציב 2021, לצערי.

ינון אזולאי: אנחנו כנראה או ממריאים או צוללים, תלוי איך כל אחד מסתכל, איך שיגיעו הצוללות, איך שאתם רוצים.

ינון אזולאי: אני אומר לך דבר אחד, אני לא חושב שיהיה תקציב 2021.

ינון אזולאי: אנחנו מגיעים לבחירות ככל הנראה, לצערנו, זה דוהר לשם.

ינון אזולאי: לכן הרב גפני, בגלל שאני לא מאמין שיהיה תקציב 2021, אני חושב שצריך למצוא את הדרך איך כן להכניס את זה פה, את מס הכנסה שלילי ולהוריד את הגיל.

אלכס קושניר: פה, בחוק הזה?

קריאה: כן.

משה גפני: אתם מסכימים?

איציק דניאל: כמו שאמרנו בדיון הקודם, יושב-ראש הוועדה, להצעה הזאת יש עלות תקציבית גבוהה, לכן אמרנו שהנושא הזה יישקל בכובד ראש בתקציב 2021, כמובן, אם יימצאו המקורות ככל והממשלה תחליט - - -

משה גפני: מבקש חבר הכנסת אזולאי בנוגע למס הכנסה שלילי להוריד את הגיל לגיל 18.

ינון אזולאי: אמרתי, זה לא היה בהסכמה.

ינון אזולאי: העלינו את זה והם אמרו שהם יתנו את זה ל-2021, הייתה הצהרה פה, שזה יהיה ל-2021.

משה גפני: אני מבקש תשובה.

ינון אזולאי: אמרתי שאני לא מאמין שיגיע לפה תקציב 2021 כי הם בינתיים עובדים על זה, והשר אומר שעובדים-עובדים, אבל לא יגיע לפה כי אנחנו יוצאים לבחירות, וזה בטוח.

ינון אזולאי: ככה אנחנו מרגישים.

משה גפני: לא בטוח.

ינון אזולאי: אנחנו מרגישים.

משה גפני: לא, לא, לא.

ינון אזולאי: אתה אומר לא בטוח, אז אני אומר ברי ושמא ברי עדיף, נכון?

משה גפני: לא.

ינון אזולאי: לא?

ינון אזולאי: אתה חולק על ברי ושמא ברי עדיף?

משה גפני: שום דבר לא בטוח.

משה גפני: תאמין לי, אנחנו במדינה במזרח התיכון.

ינון אזולאי: יכול להיות, אבל אני רוצה להיות יותר בטוח.

משה גפני: שום דבר לא בטוח.

משה גפני: בכל מקרה ההצעה שלך היא הצעה טובה, היא הצעה נכונה.

משה גפני: אנחנו מבקשים תשובה עד שבוע הבא.

משה גפני: את כל הדברים האלה אני מביא להצבעות.

משה גפני: אם אנחנו נגיע להסכמות עם השר, אתכם ועם לשכת השר, נצביע על הכול בהסכמה.

משה גפני: אם לא נגיע להסכמה ויהיו בעיות עד מעל הראש, אז נצביע גם על מה שאתם לא מסכימים ונגייס 50 חברי כנסת.

משה גפני: כמה פעמים איימתי?

משה גפני: אני צריך לאיים שלוש פעמים.

אלכס קושניר: זה כבר הרבה יותר, אדוני.

אלכס קושניר: כבר הרבה יותר.

אלכס קושניר: ואני את האיומים שלך סופר.

משה גפני: אני רוצה תשובות.

משה גפני: גיא, מירי, דניאל, אני מבקש מכולם.

משה גפני: אני רוצה תשובות.

משה גפני: יש דברים שהם דברים הגיוניים.

משה גפני: חשוב גם שתהיה חמלה, חשוב שיהיה מצב כזה שבו בתקופה הקשה שאנחנו נמצאים – אנחנו מקווים שאנחנו בשלהי התקופה הזאת והיא הולכת לפתרון, אבל כל עוד שזה נמצא, המדינה משקיעה הרבה כסף.

משה גפני: אנחנו אישרנו פה הרבה מאוד כספים, וצריך למצוא פתרון לדברים האלה.

משה גפני: צריך את העזרה שלכם, לא שתבואו ותיתנו תשובות כאילו אנחנו נמצאים בימים רגילים.

משה גפני: אנחנו לא בימים רגילים.

משה גפני: בכל מה שאנחנו מבקשים הארכת מועדים, אנחנו מבקשים בגלל התקופה, בגלל המצב הזה.

משה גפני: בשבוע הבא אני אצביע, בעזרת ה'.

משה גפני: אני רוצה להצביע אתכם, אל תהיו רעים, אל תעשו שאני אצטרך להצביע נגדכם, לא רוצה.

משה גפני: תודה רבה.

משה גפני: תודה.